open-index/open-wikipedia-markdown huggingface dataset:
Hectopsyllidae

* *[[Hectopsylla]]*
* *[[Rhynchopsyllus]]*
* *[[Neotunga]]*
* *[[Tunga (loppe)|Tunga]]*

**Hectopsyllidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Utseende
## Liv og utvikling
Disse loppene utmerker seg ved at hunnene har oppsvulmet bakkropp og er temmelig ubevegelige. De setter seg gjerne fast på verten og produserer store mengder egg. Arten *[[Hectopsylla narium]]* fester seg inne i nesegangene og under tunga på en gravende papegøye i det sørlige Sør-Amerika. Sandloppe (*[[Tunga penetrans]]*), som gjerne er kjent som "chigoe" eller "chigger" i engelskspråklige lang, kan bore seg inn under tåneglene på mennesker. I verste fall kan disse loppene forårsake infeksjoner som gjør at man må amputere tær. *[[Tunga penetrans]]* finnes særlig på sandete steder i varme områder av Amerika og Afrika sør for Sahara, og er der et stort problem. I Norge forekommer angrep på mennesker som har reist i områder hvor disse loppene er vanlige.

## Utbredelse
Familien er utbredt i varme. tørre områder av Sør-, Mellom- og Nord-Amerika, og Afrika sør for Sahara.

## Systematisk inndeling
Klassifikasjonen følger http://www.zin.ru/Animalia/Siphonaptera/fleasfam.asp?tHIERC=11111112&tName=Tungidae. Familien blir ofte regnet som en undergruppe av Pulicidae. Den har også vært kjent som Tungidae.

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Underordenen Pulicomorpha
******** Overfamilien Pulicoidea
********* Familien Hectopsyllidae Baker, 1904
********** Hectopsyllini
*********** Slekten *[[Hectopsylla]]* Frauenfeld, 1860 – 11 arter
************ *[[Hectopsylla narium]]*
*********** Slekten *[[Rhynchopsyllus]]* Haller, 1880 – én art
********** Tungini
*********** Slekten *[[Tunga (loppe)|Tunga]]* Jarocki, 1838 – 9 arter
************ Sandloppe, *[[Tunga penetrans]]* (Linnaeus, 1758)
*********** Slekten *[[Neotunga]]* Smit, 1962 – 2 arter

## Referanser


## Kilder
* Klassifikasjon av familien, med liste over artene

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinterresert.
* Om angrep av sandloppe
Shibam

**Shibam** (arabisk: شبام) er en by i Jemen. Den er ofte kjent under navnet **Shibam Hadhramaut**. Byen har cirka 7&nbsp;000 innbyggere, og ble grunnlagt så tidlig som i det 3. århundre. Det var hovedstaden i kongedømmet Hadhramaut.

Shibam er berømt for sin spesielle arkitektur, som førte den opp på UNESCOs verdensarvliste i 1982. Alle husene er lagd av leire, og cirka 500 er mellom fem og elleve etasjer høye &ndash; noen opp til 30 meter høye. Husene stammer helt tilbake til 1600-tallet. Byen er blitt kalt både «ørkenens Manhattan» og «verdens første skyskraperby». Den er et av de eldste og beste eksemplene på gammel byplanlegging. Shibam ble i 2015 oppført på listen over truede verdensarvsteder.

15. mars 2009 ble fire sørkoreanske turister og en jemenittisk guide drept i et selvmordsangrep i byen.

## Referanser


## Eksterne lenker
* 
* Shibamonline.net
* Shibam hos archnet.org
* Verdensarvside
* Travel Adventures 
* Shibam Urban Development Project
Born in Drammen

***Born in Drammen*** er et musikkalbum og Stand-upalbum utgitt av komikeren Herodes Falsk i 1984, noen måneder før Prima Vera ble oppløst.

## Sporliste
### Born in Drammen
# «Born in Drammen»
# «Jane Fondas Vagina Workout og andre underlige former for sex»
# «Hitlers hilsen»
# «Gud»
# «Sonja fiser også»
# «Sex med meg selv»
### Sex Machine
# «Sex Machine (part 1)» (James Brown, Bobby Byrd, Ron Lenhoff, Herodes Falsk)
# «Rare mennesker» (Bruce Rasmussen, Marius Müller, Geir Langslet Eriksen, Asle Nilsen, Herodes Falsk)
# «Dikt avdeling»
## «Hårdikt» (Herodes Falsk)
## «Da gud dro på ferie» (Tom Mathisen, Jahn Teigen, Herodes Falsk)
## «En av 1.000.000» (Tom Mathisen, Jahn Teigen, Herodes Falsk)
# «Monster Dance» (Bruce Rasmussen, Marius Müller, Geir Langslet Eriksen, Asle Nilsen, Herodes Falsk)
# «Sex Machine (part 2)» (James Brown, Bobby Byrd, Ron Lenhoff, Herodes Falsk)

## Medvirkende
* Herodes Falsk
* Marius Müller: gitar & Kordamer
* Tom Mathisen: Sexmachine & B. Wilson, Kontrabass på «Dikt avdeling»
* Asle Nilsen: Bass & Varme pølser, Tekniker
* Bruce Rasmussen: Trommer & slitt Granada
* Geir Langslet: Keyboard & Fiskefingere
* Per Sveinson: Tekniker
* Geir Waade: Bevies & de fleste damer

## Utgaver
* Garbage Records – LP og Kassett utgitt 1984

## Eksterne lenker
Falskboy

***Falskboy*** er det andre musikkalbumet utgitt av Herodes Falsk i 1985 

## Sporliste

#«Hallo og god aften!» 
#«Stygge mennesker!» 
#«Faren min mobba meg!» 
#«La oss være kulturelle!»
#«Hvordan sjekke damer!» 
#«Drikker? jeg?!?»
#«Barnedidrag, Kondomer og Porno!» 
#«Når jeg blir kåt!» 
#«Vacum!» 
#«Hørte det gjennom navlestrengen» (Whitfield, Strong, Mathisen, Falsk)
#«Lang vinter» (Müller, Falsk)
#«Drep en fisk» (Müller, Mathisen, Falsk)
#«Allsang for sydenturister» (Müller, Mathisen, Falsk)
#«Ha-ha-ha-halleluja» (Müller, Kolstad, Mathisen, Falsk)
#«Mountain duett» (Anderson, Ulveaus, Rice)

## Medvirkende
* Herodes Falsk
* Tom Mathisen: Vokal & Intro
* Marius Müller: gitar og kor
* Asle Nilsen: Bass & Tekniker
* Bruce Rasmussen: Trommer
* Geir Langslet: Keyboard & Trekkspill
* Per Kolstad
* Kari Gjærum: Kor
* Joku Fahr: Vokal & Trekkspill på «Mountain duett» 
* Erling Bonde: Vokal
* Geir Waade
* Alf Christian Hvidsteen: Tekniker

## Utgaver
*Garbage Records, Sonet – LP og Kassett utgitt 1985
*Sonet – CD utgitt 1996
## Kilder
* Falskboy
Ludvig Stoud Platou

**Ludvig Stoud Platou** (født 26. mars 1778 i Slagelse, død 30. november 1833 i Oslo ladegård) var en dansk-norsk professor. Han var den første professoren i historie ved universitetet i Christiania.

## Slekt
Ludvig Stoud Platou var far til embetsmannen Carl Nikolai Stoud Platou (1809–1888) og Frederik Christian Stoud Platou (1811–1891), mens dattera Louise ble mor til jusprofessor Marcus Pløen Ingstad (1837–1918).

## Liv
Platou ble student i 1795, tok skoleembetseksamen i 1803 og ble deretter ansatt som adjunkt ved Christiania katedralskole. Fra 1806 var han overlærer. Etter Enevold Falsens død i 1808 overtok han utgivelsen av avisen *[[Budstikken]]*, som ble organ for Selskabet for Norges Vel. Platou deltok i stiftelsen av dette selskapet, og var senere med i ledelsen.

Etter opprettelsen av det norske universitetet i 1813 ble Platou utnevnt til professor i historie og statistikk, samtidig som han utførte en del av kvestors oppgaver. I 1815 ble han ekspedisjonssekretær i 4. departement (indredepartementet), men beholdt halvparten av professorlønnen, ettersom han fortsatt holdt forelesninger i statsøkonomi, statistikk og geografi. Fra 1825 var han statssekretær.

Platou representerte Akershus amt på Stortinget i 1824.

## Referanser


## Kilder

## Eksterne lenker
* 
*  Digitaliserte bøker av Platou hos Nasjonalbiblioteket.
Fusk

***Fusk*** er det andre musikkalbumet av Tom Mathisen & Herodes Falsk og det første under deres egne navn, utgitt i 1986. Undertittelen lyder: «Sannheten er noe som blir skapt av folk som er sleipere enn deg». Albumet ble produsert av Marius Müller, som også synger på tittelkuttet. Øivind Blunck synger på «Gun fra Haugesund». 

Tittelkuttet er et angrep på juksesamfunnet vi lever i, ifølge linernotes fra samlealbumet *[[De beste (Falsk/Mathisen)|De beste]]* fra 2007. Sangen «Dong» ble forbudt spilt i NRK, og ingen låter fra dette albumet kunne spilles av uten godkjenning fra ledelsen.

Samme år dro duoen ut på en turné og gav ut en VHS med tittelkuttet. Opptaket bestod av showet de hadde på Hovedscenen høsten 1986.

Albumet ble reutgitt på CD i 1992.
## Sporliste
#«Komogfåmatendinpus» (Falsk/Mathisen/Müller) 1:21
#«When the Going Gets Tough» (Joku Fahr) 0:11
#«Fusk» (Falsk/Mathisen/Müller) 3:43
#«Gi meg en cowboy til mann» (Lindt/S. Dahl) 0:56
#«Gun fra Haugesund» (Owe Thörnqvist) 2:32
#«Kom til onkel» (Trad./Falsk/Mathisen/Müller) 3:35
#«Desmond Tutu» (Trad./Falsk/Mathisen/Müller) 0:18
#«Kan jeg få barbere marsvinet ditt?» (Kolstad/Bonde/Mathisen) 2:43
#«Je'taime» (Serge Gainsbourg) 2:17
#«Cheerio» (Rølles/Fosheim) 0:42
#«En god kopi» (Falsk/Mathisen/Müller) 3:25
#«When the Going Gets Tough» (Joku Fahr) 0:09
#«Små mennesker» (Newman/Falsk/Mathisen/Müller) 3:00
#«Hit eit steg og...» (Ingebrigt Davik) 0:17
#«En deilig dag på landet» (Falsk/Mathisen/Müller) 4:19
#«Dong» (Falsk/Mathisen/Müller) 2:40
#«Elefantbæsjblues» (Falsk/Mathisen/Müller) 1:28
#«Enkokakola» (Falsk/Mathisen/Müller/Blunck) 0:28

## Medvirkende
### Falsk/Mathisen
* Herodes Falsk - sang, ablegøyer, låtskriver, kor
* Tom Mathisen - sang, gitar, bass, låtskriver, kor
### Andre medvirkende
* Marius Müller - gitarer, sang, keyboard, synth, trommer, låtskriver, kor, produsent, arrangement  
* Joku Fahr - trekkspill, sang på spor 2 og 12
* Øivind Blunck - sang, kor 
* Trygve Indrelid - coverfoto 
* Jan Erik Kjøland - fotoillustrasjon 
* Sverre M. Fjelstad - naturfoto 
## Kilder
* Fusk
Mamallapuram

**Mamallapuram** eller **Mahabalipuram** er en kystby i Tamil Nadu som er kjent for det gamle, vakre strandtempelet og annen tidlig dravidisk arkitektur fra 600- til 800-tallet. Byen ble satt på UNESCO sin liste over verdens kulturarv i 1985.

Byen ligger om lag seks mil syd for Chennai. Den var havneby for pallavariket, og er kalt opp etter deres konge Mamalla. Sanskritnavnet Mahabalipuram skal komme fra demonkongen Mahabali.

I Mamallapuram finn en huletempel, *ratha* eller uthogde stridsvogner, relieffer og frittstående templer. De fleste bygningene og statuene er uthogd fra enkeltsteinblokker, og er typiske eksempler på tidlig dravidisk arkitektur med klare buddhistiske elementer.

Folk som bor i området har flere myter om tempelet og den tidligere byen som lå ved Mahabalipuram. Tempelet skal ha vært et av syv, som sammen med byen de hørte til en dag ble slukt av en flodbølge. Tsunamien i desember 2004 avdekket flere ruiner i Mahabalipuram som kan stamme fra enda et tempel og selve byen fra 600-tallet.

## Viktige bygg i Mamallapuram

*Et stort relieff 9 x-er 27 meter som enten viser Arjuna som oppnår det han vil fra gudene ved å utøve harde og vanskelige bønner, eller elvegudinnen Gangete som kommer ned fra himmelen.

*Strandtempelet med utsikt over Bengalbukta, men med inngangen fra vestsiden mot innlandet. Tempelet ble bygd opp igjen stein for stein etter å ha blitt tatt av en syklon.
*Fem stridsvogner (Pancha ratha) i stein med navn etter de fem pandavabrødrene: Arjuna, Bhima, Yudhishtra, Nakula og Sahadeva.

Ellers i Mamallapuram er det fire spredte steinstridsvogner og tallrike templer.

I landsbyen finnes også en svær, rund, balanserende stein som blir kalt «Krishnas smørkule».
Gustaf Cederschiöld

**Johan Gustaf Kristofer Cederschiöld** (født 25. juni 1849 i Stockholm, død 5. mai 1928 i Lund) var en svensk filolog.

Cederschiöld ble student i Lund i 1868, *[[cand. philos.]]* i 1873 og *[[dr. philos.]]* i 1874. 1875–1883 var han dosent i nordiske språk, 1882–1889 forstander for en pikeskole i Göteborg, 1884–1886 dessuten lærer og 1885–1886 studierektor ved Kjellbergska skolan. 1889–1894 var han igjen dosenti Lund, før han i 1893 ble utnevnt til professor i nordiske språk ved Göteborgs högskola. Fra 1889 var han med i redaksjonen av Svenska Akademiens *Ordbok öfver svenska språket*. 

## Referanser


## Kilder
* «Johan Gustaf Kristofer (Christoffer) Cederschiöld», i *[[Nordisk familjebok]]. Uggleupplagan*, bind 4, sp. 1362–1363. Stockholm: Nordisk familjeboks förlag, 1905.
* Gustaf Cederschiöld: *Briefe an Hugo Gering und Eugen Mogk*. Unter Mitarbeit v. Birgit Hoffmann hrsg. v. Hans Fix (Saarbrücken, AQ-Verlag, 2016, 630 S. ISBN 978-3-942701-23-5)
Johann Ernst Hanxleden

**Johann Ernst Hanxleden** kalt **Arnos Paathiri ** (født 1681 i Ostercappeln ved Osnabrück, død 21. mars 1732 i Palayur i Kerala i India) var en tysk jesuitt, misjonær og indolog.

## Liv og virke
### Bakgrunn
Johann Ernst Hanxleden stammet fra den gamle westfalske adelsslekten von Hanxleden. 

### Misjonær
18 år gammel vervet han seg for den ostindiske misjonen og dro i 1699 sammen med to prester ut fra Augsburg over land gjennom Italia, Tyrkia, Syria, Armenia og Persia til Bender-Abbas ved Persiagolfen og reiste derfra med skip til Surat i India. De to prestene døde på veien. I desember 1700 nådde Hanxleben frem til Goa. Han dro deretter sydover for å studere teologi.

### Prest
Han ble ordinert som prest i 1705. Alt i 1699, på Kypros, hadde han latt seg oppta i jesuitterordenen.

Hanxleden virket som misjonær i 30 år på Malabarkysten. Han kunne malayalam og sanskrit, og skrev flere utrykte ordbøker og grammatikker over disse språkene. Hans «Grammatica Granthamia seu Samserdumica» var den første sanskrit-grammatikken skrevet av en europeer. Den ble senere benyttet av karmelittermunken Paolino da San Bartolomeo da denne skrev sine grammatikker.

## Referanser


## Kilder
* Moriz Winternitz: *Geschichte der indischen Litteratur*, 2. utg, 1. bd. Leipzig: C. F. Amelangs Verlag, 1909.
* 

## Eksterne lenker
Hubaluba

***Hubaluba*** er et musikkalbum utgitt av Tom Mathisen & Herodes Falsk i 1987. Produsent og medvirkende låtskriver er Marius Müller. Dette albumet er fylt med parodier på andre artister, blant annet A-ha, DeLillos, Kim Larsen, Samantha Fox, Anita Hegerland, TNT og Europe. Reutgitt på CD 1992. 

## Sporliste
#«A-ha (En tolkning)» (Falsk/Mathisen/Müller) 2:05
#«Hubaluba» (Falsk/Mathisen/Müller) 2:34
#«Charter-sex» (Falsk/Mathisen/Müller) 2:30
#«Farvel svensktopp – Hallo trønderrock» (Tysland/Falsk/Mathisen/Müller) 1:55
#«Tanga for to» (Amdahl/Prøysen/Falsk/Mathisen/Müller) 0:10
#«Kim Larsens koketips» (Falsk/Mathisen/Müller) 2:28
#«Zug det opp» (Tekrø/Harnell/Diesel Dahl/Falsk/Mathisen/Müller) 2:26
#«Kom risk, kom rask, kom rei» (Falsk/Mathisen/Müller) 1:13
#«Anita Hegerlands rompe» (Falsk/Mathisen/Müller) 2:39
#«Tre dildos» (Falsk/Mathisen/Müller) 2:17
#«Topp å bo i blokk» (Falsk/Mathisen/Müller) 3:17
#«Kiropraktor boogie» (Falsk/Mathisen/Müller) 1:26
#«Forvirra (Nervevrak og deppa)» (Falsk/Mathisen/Müller) 2:41 
#«Samantha Fox's koketips» (Falsk/Mathisen/Müller) 2:50

## Medvirkende
### Falsk/Mathisen
* Herodes Falsk - sang, ablegøyer, låtskriver, kor
* Tom Mathisen - sang, gitarer, bass, låtskriver, kor
### Andre medvirkende
* Marius Müller - produsent, tekniker, gitarer, bass, trommer, keyboard, perkusjon, programmering, horn, sang, kor, remix, arrangement, mastering, fotograf
* Kari Iveland - sang, kor
* Øivind Blunck - sang, kor
* Helge Sveen - sang, kor
Friedrich Ludwig Schröder

**Friedrich Ulrich Schröder** (født 3. november 1744 i Schwerin, død 3. september 1816 i Rellingen) var en tysk skuespiller, teaterdirektør og dramatiker.

Schröder var sønn av skuespilleren Sophie Charlotte Schröder og spilte flere roller allerede som barn. Sin egentlig karriere som skuespiller begynte han imidlertid først i 1759 i Solothurn. I 1771 overtok han sammen med moren ledelsen av det tyske nasjonalteatret i Hamburg, hvor han innførte Shakespeares skuespill. I 1781 begynte han å spille ved Burgtheater i Wien, før han fire år senere dannet sitt eget selskap. Med dette spilte han særlig i Altona, Lübeck og Hannover. I 1786 vendte han tilbake til Hamburg, hvor han fremsto som Tysklands fremste teatersjef. Han tok avskjed i 1798, men i 1811 følte han seg forpliktet til å vende tilbake. Etter bare én sesong trakk han seg tilbake for godt.

## Referanser


## Kilder
Kristian Kålund

**Peter Erasmus Kristian Kålund** (født 19. august 1844 i Søllested på Lolland, død 4. juli 1919) var en dansk filolog.

Kålund ble student i 1863 og *[[cand. mag.]]* i norrøn og dansk filologi i 1869. Under studiene var han mer interessert i den kulturhistoriske enn den språklige siden av filologien. I årene 1872–1874 foretok han en vitenskapelig reise til Island for å studere landets topografi og kultur. Frukten av disse studiene ble hovedverket hans, *En historisk-topografisk Beskrivelse af Island* i to bind (1877–1882). En del av verket skaffet ham den filosofiske doktorgraden i 1879. Etter å ha virket som lærer ved Metropolitanskolen ble han i 1883 ansatt som bibliotekar ved den Arnamagnæanske håndskriftsamlingen. Denne stillingen beholdt han til sin død. Han hadde lenge følt savnet av en katalog over samlingen, og påtok seg å utarbeide en slik. Katalogen utkom i to store bind (1889–1894). Han utga en lignende katalog over islandske håndskrifter i Det kongelige Bibliothek (1900).

Kålund foresto flere utgivelser av forskjellige norrøne tekster, samt oversettelser av sagaer til dansk.

## Referanser


## Kilder
Paolino da San Bartolomeo

**Paolino da San Bartolomeo** (egentlig J. Ph. Weßdin, født 25. april 1748 i Hof am Leithaberge i Niederösterreich, død 7. januar 1806 i Roma) var en østerriksk karmelittermunk, misjonær og indolog. Han regnes som den betydeligste blant de europeiske misjonærene som først beskjeftiget seg med studiet av indisk språk og kultur.

## Liv og virke
### Bakgrunn
J. Ph. Weßdin kom fra en bondefamilie i Østerrike. Han ble opptatt i karmelitterordenen, og studerte teologi og filosofi i Praha. Gan ble så sendt til ordenes seminar for misjonærer i Roma, og studerte orientalske fag ved St. Pancratius-kollegiet.

### Misjonær
Han ble i 1774 sendt som misjonær til Malabarkysten i India. Etter at han hadde virket der i fjorten år, ble han i 1789 utnevnt til sin ordens *generalvikar* og til apostolisk visitator. Han var blitt vel bevandret i mange språk (han talte tysk, latinsk, gresk, hebraisk, ungarsk, italiensk, portugisisk, engelsk, malayalam, sanskrit og noen andre indiske språk). I Kerala ble han kjent som *Paulinus Paathiri*. 

### Forsker og forfatter
Da han ble tilbakekalt til Roma i 1789, fikk han i oppdrag å skrive en beretning om tilstandene ved misjonen, og å skrive bøker til bruk for andre misjonærer. Han skrev en rekke bøker om India, og er særlig kjent for å ha utgitt den første trykte sanskrit-grammatikken. I sine språkstudier kunne han bygge på utrykte materialer samlet av misjonæren Johann Ernst von Hanxleden.

Paolino da San Bartolomeo var en av de første som la merke til slektskapet mellom sanskrit og indoeuropeiske språk -- skjønt han var ikke den aller første; den æren tilfaller antagelig jesuittpateren Thomas Stephens.

I Roma gjorde han bekjentskap med kardinal Stefano Borgia, sekretæren for Propaganda Fide og selv en forsker og fremmer studier av og saming av oldtidssaker, og som hadde etablert det rikgoldige *Museo Borgiano* i sin fødeby Velletri. Kardinal Borgia utnavnte ham til sin prvatsekretær og finanserte utgivelsen av mange iddologiske verker, blant annet den nevnte sanskritgrammatikken (*Sidharubam seu Grammatica Samscrdamica*) i 1790. Paulinus skrev også, på italiensk, et langt essay om India (*Viaggio alle Indie Orientali*) som snart ble oversatt til de europeiske hovedspråk.

I 1800 utnevnte pave Pius VII ham til rådgiver for Indeks-kongregasjonen og som studieinspektør ved kollegiet Urbaniana, for misjonene.

Etter at kardinal Borgia døde brått i Lyonmens han ledsaget Pius VII til Napoleon, skrev Paulinus en bevegende biografi om ham.

## Litteratur
* Moriz Winternitz: *Geschichte der indischen Litteratur*, 2. utg, 1. bd. Leipzig: C. F. Amelangs Verlag, 1909.

## Referanser


## Eksterne lenker
Showbiz (Tom Mathisen & Herodes Falsk-album)

***Showbiz*** er et musikkalbum utgitt av Tom Mathisen & Herodes Falsk i 1988. Produsent: Marius Müller. Albumet inneholder filmmusikken til filmen *[[Showbiz eller hvordan bli kjendis på en-to tre!]]*. Albumet og filmen er et harselas over musikkbransjen, musikkpresse og selvopptatte artister.

Verdt å nevne at «Kemner Nilsen» er en parodi på «I'm the Urban Spaceman» av Bonzo Dog Doo-Dah Band - et band både Mathisen og Falsk var store fans av, og «En bitte, bitte liten gjennomsiktig» opprinnelig er den velkjente «Itsy Bitsy Teenie Weenie Yellow Polkadot Bikini». Dette albumet markerer også starten på en rekke låter som gjorde narr av kristendommen, med låten «Et mirakel, hipp hurra». Mange mente de var blasfemiske.

## Sporliste
#«Vi er gærne vi» (Falsk/Mathisen/Müller) 3:08
#«Store svarte hender» (Falsk/Mathisen/Müller) 2:23
#«Stå stille» (Falsk/Mathisen/Müller) 3:10
#«Jump» (Falsk/Mathisen/Müller) 1:16
#«Kjendis og rik» (Falsk/Mathisen/Müller) 3:24
#«Livet» (Falsk/Mathisen/Müller) 0:44
#«En bitte, bitte liten gjennomsiktig» (Vance/Pockriss/Bendiksen) 1:44
#«Showbiz» (Rojas/Falsk/Mathisen/Müller)3:05
#«Kemner Nilsen» (Innes/Falsk/Mathisen/Müller) 2:30
#«Transplantasjonsvalypso» (Falsk/Mathisen/Müller) 3:45
#«Hei, Mr. TV» (Falsk/Mathisen/Müller) 3:17
#«Tysk jodlermedisin» (Falsk/Mathisen/Müller) 1:35
#«Et mirakel, hipp hurra» (Falsk/Mathisen/Müller) 3:34
#«Det siste brevet» (Falsk/Mathisen/Müller) 0:15

## Medvirkende
### Falsk/Mathisen
* Herodes Falsk - sang, ablegøyer, låtskriver, kor
* Tom Mathisen - sang, gitar, bass, låtskriver, kor
### Andre medvirkende
* Marius Müller - gitarer, sang, keyboard, synth, trommer, låtskriver, kor, produsent, arrangement
* Anette Stai - kor
* Øivind Blunck - kor
Tidligere utgitt på alvor

***Tidligere utgitt på alvor*** er et musikkalbum utgitt av Viggo & Reidar i 1989. Felles for alle sangene er at de har tildels snodige tekster, og faktisk er utgitt «på alvor» tidligere. Undertittelen for albumet er «Udødelige klassikere», hvor bokstaven *u* er blitt krysset over.

### Bakgrunn
Under en samtale med musikkjournalist Arve Strømsæther, begynte Tom Mathisen og Herodes Falsk å diskutere alle de rare, norske låtene som i sin tid var blitt utgitt på alvor. Strømsæther samlet på norske singler og foreslo at de skulle ta en kveld hjemme hos ham, slik at de kunne få høre for mye skrullete som var utgitt på vinyl. Etter en fuktig aften våknet Falsk opp med en bunke singler i fanget. Alle sangene ble kopiert så godt det var mulig til dette albumet - i enkelte tilfeller måtte det legges et håndklede over basstrengene for å få det til å låte dårlig nok. Tekstene ble beholdt i sin originale tilstand, altså urørt.

### Andre trivia
* Det ble spilt inn musikkvideo til «Hutsi Tutsi», på Valle Hovin stadion foran en person og ei bikkje som publikum. 
* Sporene som heter «Det ringer - det ringer» er sketsjer der en og samme innringer (Tom Mathisen) ønsker at Viggo & Reidar skal spille «Ut mot havet» av Rune Rudberg. Dette nekter Viggo (Herodes Falsk) på det sterkeste, men på siste spor gir han til slutt etter. Vi får så høre hele sju sekunder av «Ut mot havet», før Viggo runder av albumet med: «Det får værra nok Rune Rudberg!»

## Sporliste
#«No øl, no vin, no dram» (Niessen/Andersen) 2:20
#«Hutsi Tutsi» (Hoffman/Watts/Russell/Særenson/Falsk/Mathisen) 2:38
#«Det ringer – det ringer» (Foss/Bøe) 0:57
#«Du har gjort meg glad» (Bendiksen/Rypdal) 2:03
#«Boom boom» (Kristiansen/Iveland) 2:58
#«Varm pølse boogie» (Owe Thörnqvist) 1:34
#«Det ringer – det ringer» (Foss/Bøe) 0:30
#«Jeg vil ha en blå ballong» (Billy Mure/Arne Bendiksen) 2:17
#«Stress» (Johannessen/Hultin) 2:26
#«Hippie Hege» (Trond Eliassen) 2:58
#«Gråtende sky» (Harald Pettersen) 2:46
#«Det ringer – det ringer» (Foss/Bøe) 0:33
#«Pappa valgte sjøen som sitt yrke» (Edgar Skjønhals) 3:24
#«La meg gå hjem» (Carlsson/Trulsrud) 2:26
#«Det ringer – det ringer, Glasnost» (Foss/Bøe/Teigen/Meiner) 0:57
#«Tryvannstårnet» (Ole Hauki) 2:16
#«Buck Owens» (Johan Borgos) 3:28
#«Min firbente venn» (Brooks/Bendiksen) 2:41
#«Det ringer – det ringer, Ut mot havet» (Foss/Bøe/Lindstedt/Ström/Diesen/Sigvaldsen) 0:45

## Medvirkende
### Viggo & Reidar
* Viggo - sang, låtskriver, kor
* Reidar - sang, gitar, bass, låtskriver, kor
### Andre medvirkende
* Marius Müller - gitarer, sang, keyboard, synth, trommer, låtskriver, kor, produsent, arrangement 
* Rolf Graf - bass, kor
* Bruce Rasmussen - trommer, perkusjon 

## Eksterne lenker
*
Kanadisk eskimohund

**Kanadisk eskimohund** (FCI# 211) er en storvokst polar hunderase i gruppen spisshunder. Den regnes av og til som en variant av grønlandshund og har tydelig urhundpreg. Rasen hevdes å stamme fra Nordvestterritoriene og Nunavut i Canada, der inuiter fra thulekulturen skal ha vært de første som avlet på denne typen.

Kanadisk eskimohund er en storvokst polar spisshund med tydelig kjønnspreg. Hannene blir cirka 58–70 cm i skulderhøyde og veier gjerne 30–40 kg. Tispene blir cirka 50–60 cm i skulderhøyde og veier gjerne 18–30 kg. Kroppen er relativ kvadratisk og pelsen tett og isolerende.

Hunderasen regnes av mange som en av verdens beste trekkhundraser, men den trenger svært mye mosjon og utfordringer hver dag. Den er hengiven mot eieren, men gjerne svært egenrådig og mer selvstendig enn hunder flest. Den er ikke spesielt godt egnet som familiehund.

Kanadisk eskimohund må ikke forveksles med amerikansk eskimohund, som er betydelig mindre og helt mangler urhundpreg.

## Eksterne lenker
* Norsk Polarhundklubb (offisiell hjemmeside)
*
Port-au-Prince-jordskjelvet 1770

**Port-au-Prince-jordskjelvet 1770** fant sted kl 19.15 den 3. juni 1770 nær  Port-au-Prince i Saint-Domingue, den franske kolonien som nå er landet Haiti. Det anslås å ha hatt en styrke på 7,5&nbsp;M<sub>w</sub>. Det innebærer at det var meget sterkere enn jordskjelvet i 2010 ( 7,0&nbsp;Mw).

Jordskjelvet var kraftig nok til å ødelegge Port-au-Prince, og det raserte alle bygninger mellom Miragoânesjøen og Petit-Goâve, vest for Port-au-Prince. På Cul-de-Sac-sletten, en forsenkning som strekker seg fra under Port-au-Prince og østover inn i Den dominikanske republikk, inntraff det voldsomme kvikkleireras. Grunnen under Port-au-Prince ble flytende (likvifisert), og dermed brøt alle bygningene der sammen, også dem som hadde overlevd jordskjelvet i 1751. Én landsby, Croix des Bouquets, sank ned under havoverflaten. Sterke skjelvinger ble følt så langt unna som i Cap-Haïtien, om lag  160&nbsp;km fra det antatte episenteret ved Léogâne. Noen skorsteiner på Jamaica raste sammen. Jordskjelvet genererte en tsunami skyllet i land langs Gonâvebukta, og noen steder trengte den kanskje 7,2&nbsp;km inn i landet i Cul-de-Sac-forsenkningen (skjønt det kan ha vært i sammenheng med leirraset der).

Det er blitt anslått at 200 mennesker omkom i sammenraste bygninger i Port-au-Prince, hvorav 79 av de 80 som var inne i Port-au-Princes hospital. Tapstallene kunne lett ha vært høyere, men forut for selve hovedskjelvet kom det en kraftig brumlelyd som gav folk tid til å rømme ut av sine hus. Hovedskjelvet var todelt og varte i fire minutter. Femti mennesker døde i Léogâne.

Etter jordskjelvet døde mange flere. Tusenvis av slaver rømte under kaoset, noe som utløste økonomisk sammenbrudd. Kanskje 15.000 slaver døde under den hungersnøden dette førte til. I tillegg døde 15.000 mennesker av det som antas å ha vært miltbrann utløst av dårlig kjøtt kjøpt fra spanske handelsmenn.

## Referanser
Fitz Hall

**Fitz Benjamin Hall** (født 20. desember 1980 i Walthamstow i London) er en engelsk tidligere fotballspiller som avsluttet karrieren for Watford FC i 2014. Hall var på utlån til Newcastle United ut 2009–2010-sesongen.

## Referanser


## Eksterne lenker
*
Fylla har skylda

***Fylla har skylda*** er et musikkalbum utgitt av Tom Mathisen & Herodes Falsk i 1990. Det ble produsert av Marius Müller.

Dette albumet ble duoens første store hit etter Prima Vera. Tittelkuttet var opprinnelig 35 sekunder langt og avsluttet albumet. Etter å ha spilt låtene for plateselskapet, reiste en av sjefene seg opp og brøt ut at det var tittelkuttet som ville bli hiten fra albumet. De fikk dermed klar beskjed om å gjøre den lengre. Mathisen, Falsk og Müller gikk tilbake i studio og forlenget den, og det viste seg at sjefen hadde rett – den ble en hit.

Det ble spilt inn en rekke musikkvideoer til flere av låtene, og disse ble brukt i TV-serien **Tom Mathisen og Herodes Falsks Latterlige Verden**, som ble sendt på TVNorge høsten 1990.

## Sporliste
#«Fylla har skylda» (Falsk/Mathisen/Müller) 2:03
#«Tiden leger alle sår» (Falsk/Mathisen/Müller) 2:03
#«En diger elg på puta» (Falsk/Mathisen/Müller) 2:23
#«Computer-dating» (Falsk/Mathisen/Müller) 0:24
#«Ikke no' som passer for meg» (Falsk/Mathisen/Müller) 2:24
#«Sluttet» (Falsk/Mathisen/Müller) 0:23
#«Pol'tiet» (Falsk/Mathisen/Müller) 2:08
#«Roll On» (Falsk/Mathisen/Müller) 1:59
#«Dance Polka with a Stranger» (Elgenes/Alnæs/Falsk/Mathisen/Müller) 1:05
#«Tøff mann» (Falsk/Mathisen/Müller) 1:09
#«Paven på vannski» (Falsk/Mathisen/Müller) 0:28
#«Holy pop» (Falsk/Mathisen/Müller) 3:57
#«Horn & hale» (Falsk/Mathisen/Müller) 0:16
#«Snørr er godt» (Falsk/Mathisen/Müller) 2:15
#«For det er Stones som er bra» (Jagger/Richards/Falsk/Mathisen/Müller) 0:19
#«Baoom (spise dine truser)» (Falsk/Mathisen/Müller) 2:35
#«Ensom» (Falsk/Mathisen/Müller) 0:23
#«He's Got the Blues» (Falsk/Mathisen/Müller) 2:41
#«Lett» (Falsk/Mathisen/Müller) 0:27
#«Mer blues» (Falsk/Mathisen/Müller) 0:20
#«Humbug i Hamburg» (Falsk/Mathisen/Müller) 1:51
#«Kneisen & matt» (Falsk/Mathisen/Müller) 0:17

## Medvirkende
### Falsk/Mathisen
* Herodes Falsk - sang, ablegøyer, låtskriver, kor
* Tom Mathisen - sang, gitar, bass, låtskriver, kor
### Andre medvirkende
* Marius Müller - gitarer, sang, keyboard, synth, trommer, låtskriver, kor, produsent, arrangement 
* Bjørn Holbæk-Hanssen - fotograf
* Finn Bjelke - sufflør 

## Kilder
* Fylla har skylda
Patrick van Aanholt

**Patrick John Miguel van Aanholt** (født 1990) er en nederlandsk fotballspiller som fra den 30. juni 2024 er klubbløs.

Chelsea solgte han til  i overgangsvinduet sommeren 2014. Han har vært utlånt til blant andre ,  og .

Den 25. juli 2014 meldte han overgang fra Chelsea til , hvor han skrev under på en fireårskontrakt.

## Landslaget
Han ble tatt ut i s EM-tropp til EM i fotball 2021.

## Referanser


## Eksterne lenker
*
Los Glaciares nasjonalpark

**Los Glaciares nasjonalpark** er en nasjonalpark som ligger i Santa Cruz-provinsen i det argentinske Patagonia. Parken ble grunnlagt i 1937 og har per 1. januar 2010 et samlet areal på . I 1981 ble parken erklært som en del av UNESCOs liste over verdensarven.

Nasjonalparken ble opprettet i 1937 og er den nest største nasjonalparken i Argentina. Navnet på parken refererer til det gigantiske isdekket som ligger i Andesfjellene og som inneholder 47 store isbreer, hvorav bare 13 renner i retning Atlanterhavet. Denne isbreen er den største isbreen som ligger utenfor Antarktika og Grønland.

Av Los Glaciares nasjonalpark er om lag 30 % helt dekt av isbreer og kan deles inn i to deler der hver av delene er korrespondert med den ene av de to langstrakte store innsjøene som delvis omslutter parken. Argentinosjøen, som er  stor og den største i Argentina, ligger ganske langt sør i parken, mens Viedmasjøen, som er på rundt , ligger i nord. Utløpene fra disse innsjøene samles i Santa Cruz-elven som renner ned til Puerto Santa Cruz ved Atlanterhavet. Mellom de to halvdelene ligger det en sone som heter Zona Centro og er stengt for turister.

Los Glaciares er en stor attraksjon for mange internasjonale turister og hadde et årlig budsjett på én million dollar i 1994. Startpunktet for de fleste fotturer er i landsbyen El Calafate ved bredden av Argentinosjøen, der parkens administrasjon har sitt hovedkvarter.

## Bilder

Perito Moreno Glacier - Satelite - NASA - ISS004-E-9707.JPG|Lago Argentino og isbreen Perito Moreno
El Chaltén 1.jpg|El Chaltén
Glaciar-Perito-Moreno-01.jpg|Perito Moreno-isbreen


## Eksterne lenker
* 
*  UNESCO World Heritage Centre: Los Glaciares National Park
Tage Pettersen

**Tage Pettersen** (født 1972) er en norsk politiker (H). Han er stortingsrepresentant for Østfold fra 2017 og var ordfører i Moss fra 2011 til 2017. Fra juni 2018 er han president for Norges Ishockeyforbund.

## Utdannelse og yrkesliv
Tage Pettersen gikk i lære i kokkefaget ved Hotel Bristol i Oslo og tok fagbrev. Han gikk senere inn i Forsvaret og videre til studier i økonomi, administrasjon og datafag ved Befalsskolen for Marinen og sivile skoler.

Pettersen var intendant (økonomisjef) på KV «Nordkapp» 1998–1999, forpleiningsoffiser og instruktør ved Befalsskolen for Marinen 1999–2001, avdelingssjef for fag- og ressursavdelingen i Akershus kommandantskap Regional støttefunksjon/Oslo 2001–2003 samt underdirektør og sjef for Tillitsmannsordningen i Forsvaret 2003–2011.

## Politisk arbeid
Han begynte sitt politiske arbeid som formann i Moss Unge Høyre 1989–1990, formann i Østfold Unge Høyre 1990–1993, medlem av Moss bystyre og formannskap 1990–1993 og nestleder i Norsk Elevorganisasjon 1994–1995.

Pettersen var Høyres gruppeleder i Moss bystyre 2003–2011. I 2007 tapte han kampen om ordførervervet mot den sittende Paul-Erik Krogsvold fra Arbeiderpartiet, fordi en representant fra Pensjonistpartiet brøt med de borgerlige partiene og sikret Krogsvold flertall. Pettersen var leder av Østfold Høyre fra 2008 til 2016. Han ble valgt til ordfører i Moss i 2011, etter at Høyre fikk 37,3 prosent av stemmene, en fremgang på 15,8 prosentpoeng. 

Pettersen var vararepresentant til Stortinget fra 2005 og ble innvalgt som fast representant ved stortingsvalget i 2017. I 2022 kåret tidsskriftet Subjekt ham til en av Kultur-Norges 100 mektigste. 

## Referanser


## Eksterne lenker
* 
* 
*  Tage Pettersen på Høyres nettside
Alle fine damer har ei stygg venninne

***Alle fine damer har ei stygg venninne*** er et musikkalbum utgitt av Tom Mathisen & Herodes Falsk i 1991. Marius Müller er produsent. 

Albumet ble nok en hit for duoen. På dette tidspunktet laget de også TV-serier for TVNorge og populariteten var stor. De turnerte jevnlig og ved hjelp av lokalradio og TVNorge, fikk de nesten like stor suksess som den de hadde hatt med Prima Vera ti år tidligere.

## Sporliste
#«Alle fine damer har en stygg venninne» (Falsk/Mathisen/Müller) 2:26
#«Rap-a-ring» (Falsk/Mathisen/Müller) 2:08
#«Farvel» (Falsk/Mathisen/Müller) 2:52
#«Safe sex» (Falsk/Mathisen/Müller) 1:01
#«Oslo kjendiskor» (Falsk/Mathisen/Müller) 2:29
#«Predikanter» (Falsk/Mathisen/Müller) 0:23
#«Jeg stryker min gullfisk flat» (Falsk/Mathisen/Müller) 2:05
#«En fantastisk fødsel» (Falsk/Mathisen/Müller) 0:24
#«Svarte penger» (Falsk/Mathisen/Müller) 2:11
#«Spellemannprisen» (Falsk/Mathisen/Müller) 0:36
#«Jesus lærte meg å jodle» (Falsk/Mathisen/Müller) 3:48
#«Djevelen» (Falsk/Mathisen/Müller) 0:21
#«Alt blir bare verre» (Falsk/Mathisen/Müller) 2:33
#«Deprimert» (Falsk/Mathisen/Müller) 0:20
#«Sex Machine III» (Falsk/Mathisen/Müller) 2:10
#«Cool» (Falsk/Mathisen/Müller) 0:17
#«Penger, penger adjø» (Falsk/Mathisen/Müller) 2:27
#«Hjem til pappa» (Falsk/Mathisen/Müller) 0:24
#«Detta blir for sterkt» (Falsk/Mathisen/Müller) 2:19
#«Takk for oss» (Falsk/Mathisen/Müller) 0:41

## Medvirkende
### Falsk/Mathisen
* Herodes Falsk - sang, ablegøyer, låtskriver, kor
* Tom Mathisen - sang, gitar, bass, låtskriver, kor
### Andre medvirkende
* Marius Müller - gitarer, sang, keyboard, synth, trommer, perkusjon, låtskriver, kor, produsent, arrangement 
* Elisabeth Moberg - kor, jodling 
* Alf Christian Hvidsteen - tekniker 
* Lasse Dahl - design, layout

## Kilder
* Alle fine damer har ei stygg venninne
Den indonesiske nasjonalrevolusjonen

**Den indonesiske nasjonalrevolusjonen**, **den indonesiske uavhengighetskrigen** (indonesisk: *Revolusi Nasional Indonesia*; nederlandsk: *Indonesische onafhankelijkheidsoorlog* eller *Politionele acties* – *Politihandlingene*) eller **den nederlandsk-indonesiske krig** (*Nederlands-Indonesische Oorlogen*) var en væpnet konflikt og diplomatisk kamp mellom Indonesia og Nederland, samt en indre sosial revolusjon i Indonesia. Revolusjonen fant sted mellom Indonesias uavhengighetserklæring 17. august 1945 etter landet hadde vært okkupert av Japan under den andre verdenskrigen, og Nederlands anerkjennelse av Indonesia 27. desember 1949. 

Nasjonalrevolusjonen i Indonesia var en av de største revolusjonene i det tjuende århundre. Kampen varte i fire år og inkluderte spredte men blodige voldelige sammenstøt, indre politiske og kommunale omveltninger og to store internasjonale, hovedsakelig  britisk-indiske, diplomatiske intervensjoner. Både kommunistiske og muhammedanske grupper kjempet mot republikanerne i revolusjonens sluttfase. Den største enkelte militæraksjonen under krigen var slaget om Surabaya, hvor britisk-indiske og nederlandske styrker erobret Indonesias nest største by fra de indonesiske revolusjonære i slutten av 1945 som en del av nederlendernes kontrarevolusjon i 1945-6. Den harde indonesiske motstanden i slaget førte til at det ble et nasjonalt motstandssymbol. De nederlandske styrkene i Indonesia var ikke sterke nok til å beseire de uerfarne med besluttsomme indonesierne, men var likevel sterke nok til å motstå at de ble kastet ut. De nederlandske styrkene kunne kontrollere byene i det republikanske hovedområdet på Java og Sumatra, men de klarte ikke å kontrollere landsbyene på landsbygda. Derfor skaffet de indonesiske republikanerne seg uavhengigheten like mye gjennom internasjonalt diplomati som de gjorde gjennom den besluttsomme væpnete konflikten på Java og andre øyer, og den nederlandske økonomien ble uttømt. 

Revolusjonen ødela koloniadministrasjonen i Indonesia som var kjent som Nederlandsk Østindia, som hadde blitt styrt fra den andre siden av Jorda. Etter de indonesisk-nederlandske forhandlingene i Haag i 1949 mellom den indonesiske republikken, Nederland og de nederlandskkontrollerte indonesiske føderalstatene ble Indonesias suverenitet formelt overført til en ny, føderal stat, Republikken Indonesias forente stater, som inkluderte hele det tidligere Nederlandsk Østindia med unntak av Nederlandsk Ny-Guinea, som forble nederlandsk til 1962 og først ble indonesisk i 1963. I 1950 ble den føderale republikken oppløst og samlet til Republikken Indonesia. 

Revolusjonen førte også til betydelige forandringer i de sosiale forholdene mellom indonesiske folkegrupper, og førte til at mange av de lokale *[[raja]]*ene mistet deler av makta si. På den andre sida førte revolusjonen ikke til at den økonomiske eller politiske situasjonen til flertallet av befolkningen ble forbedret, selv om et par indonesiere nå fikk spille en større rolle i økonomien. Håpene om demokrati og frihet ble sluknet av de følgende autoritære indonesiske herskerne, Sukarno og Suharto.
Hersjøen (Ullensaker)

**Hersjøen** er en liten innsjø langs Trondheimsvegen ved tettstedet Mogreina i Ullensaker kommune i Akershus. Den ligger 158 meter over havet, og har et areal på . Hersjøen ligger i Elstad landskapsvernområde nordøst for Oslo lufthavn, Gardermoen og 30 kilometer nord for Lillestrøm. Elven Risa renner fra Hersjøen og nordover inn i Andelva i Eidsvoll kommune.

Vannvegetasjonen i Hersjøen og omkringliggende vann har stor botanisk variasjon, og med flere truede og sårbare arter. Hersjøen er internasjonalt viktig for vannvegetasjonen og fuglefaunaen. Vannet har trolig den mest intakte og artsrike tjønnaksvegetasjonen i Sør-Norge, og flere av artene er sjeldne og truede. Ni rødlistede arter er registrert, blant annet blanktjønnaks og hornblad. Området har et rikt dyreliv, med bever, elg og rådyr. Hersjøen er en viktig trekkplass. Sangsvaner og flere andearter holder til i den isfrie delen om vinteren. Den sjeldne dvergspetten er sett der, samt rødlistede arter som andemusling og blånymfe.

## Referanser
To grunner til ikke å ha sex i kveld

***To grunner til ikke å ha sex i kveld*** er et musikkalbum utgitt av Tom Mathisen & Herodes Falsk i 1993. Produsent: Marius Müller. Truls Nebell bidro til låtskrivingen.

Spolebånd var blitt avleggs og Falsks studio i Drammen ble solgt og nytt datautstyr ble kjøpt inn. Rundt påsketider leide Mathisen, Falsk og Müller et sommerhus i Lögster i Danmark, og fylte opp en varebil med utstyr og dro på tur. Innspillingen foregikk over fjorten dager, godt oppspedd med store lunsjer og sene middager. Mat, øl og sprit er helt klart det høyeste på dette albumet, ifølge Herodes Falsks linernotes på samlealbumet **[[De beste (Falsk/Mathisen)|''De beste'']]** (2007).

Da albumet var ferdig spilt inn og gitt ut, laget duoen en ny TV-serie for TVNorge: **Sen lunch**. Serien var på seks halvtimes episoder og bestod av musikkvideoer og ulike sketsjer. Blant annet medvirket Øivind Blunck og Jon Skolmen i en av episodene. Denne ble senere utgitt på VHS. I tillegg turnerte de i lys av albumet. *To grunner til ikke å ha sex i kveld * er det mestselgende albumet deres noensinne.

Samme året holdt Herodes Falsk en pressekonferanse, der han kunngjorde at han skulle flytte til USA og at duoen dermed skulle oppløses. Dette førte til at flere journalister hadde kjøpt flybilletter til USA for å lage reportasje. Dette viste seg etter hvert å være en Falsk sannhet.

Låta «Fuglen Svein» er skrevet av Mathisen 1973, og er en nyinnspilling.

## Sporliste
# «Tusen grunner til ikke å ha sex i kveld» (Falsk/Mathisen/Müller) 2:44
# «En tom bærepose» (Falsk/Mathisen/Müller) 1:13
# «En jeg ikke stoler på» (Falsk/Mathisen/Müller) 2:42
# «Fobi» (Falsk/Mathisen/Müller) 0:14
# «Heng en hippie» (Falsk/Mathisen/Müller) 1:45
# «Verdens beste tunge» (Falsk/Mathisen/Müller) 2:29
# «Roots (køntrisang)» (Falsk/Mathisen/Müller) 1:11
# «En spansk en» (Falsk/Mathisen/Müller) 2:28
# «Madam Tussaud» (Falsk/Mathisen/Müller) 0:21
# «Nyrer til middag» (Falsk/Mathisen/Müller) 1:54
# «Rasshøl på ferie» (Falsk/Mathisen/Müller) 2:30
# «Svi av biskopen» (Falsk/Mathisen/Müller) 0:32
# «Bibelen (Trøstens bok)» (Falsk/Mathisen/Müller) 2:10
# «Det er jeg som hater de nære ting» (Falsk/Mathisen/Müller/Nebell) 2:13
# «Fuglen Svein»» (Tom Mathisen) 1:25
# «Kjært barn har mange navn» (Falsk/Mathisen/Müller) 1:31
# «Kjendis-suvernirer» (Falsk/Mathisen/Müller) 1:39
# «Trafikksjefens etat» (Nebell/Elverhøy) 2:10
# «Romeo & Laila» (Falsk/Mathisen/Müller) 1:47
# «Trenger vi det» (Falsk/Mathisen/Müller) 1:09

## Medvirkende
### Falsk/Mathisen
* Herodes Falsk - sang, ablegøyer, låtskriver, kor
* Tom Mathisen - sang, gitar, bass, låtskriver, kor
### Andre medvirkende
* Marius Müller - gitarer, sang, keyboard, synth, trommer, perkusjon, låtskriver, kor, produsent, arrangement
* Elisabeth Moberg - kor, sang
* Kai Andersen - tekniker, remix-sjef
* Truls Nebell - låtskriver
* Anders Elverhøy - låtskriver
* Trygve Indrelid - forsidefoto
* Bjørn Holbæk-Hanssen - fotograf
* Odd Ragnar Lund - trafikksjeffoto

## Kilder
* To grunner til ikke å ha sex i kveld
Merverdirater

**[[Merverdiavgift]]** er en skatt på omsetning med ulike satser i ulike land.

## Liste over merverdirater
Listen er delt inn i *Land utenfor EU* og *EU-land*.

### Land utenfor EU

1 Noen canadiske provinser krever 15 % for *harmonisert salgsskatt*, en kombinert føderal/provinsiell moms. I resten er den føderale momsen 7 %.

2 Disse skattene gjelder ikke i Hongkong og Macao.

3 Det kreves ikke moms i 8 av Indias 28 delstater..

4 Regjeringen har annonsert at moms innføres i januar 2007. Innføringen er forsinket på ubestemt tid. Inntil videre gjelder sales tax 10% for varer og service tax 5% på enkelte tjenester

5 Endringer er annonsert.

### EU-land

6 Kanariøyene, Kanaløyene, Gibraltar og en del andre områder regnes som utenfor EU for merverdiavgifter, grunnet deres lave merverdirater. Normalt er 15 % minste tillatte merverdiavgift i EU.
Love Grows (Where My Rosemary Goes)

**«Love Grows (Where My Rosemary Goes)»** er en populær  britisk sang med one-hit wonderen Edison Lighthouse. Melodi og tekst var skrevet av Tony Macaulay, Barry Mason og Sylvan Winningham. Den ble utgitt på singlen Bell Records BLL 1091 i 1970. Produsent var Tony Macaulay. Sangen nådde førsteplassen på den britiske singlelisten 31. januar 1970 og lå der i totalt fem uker. Den var den første nummer én-sangen i 1970-årene.

## Sangprofil
Opprinnelig var Edison Lighthouse ei studiogruppe med en høyst produktiv studiosanger Tony Burrows som bidro med syngingen. Da sangen nådde førsteplassen trengtes en gruppe til å bli satt hurtig sammen for å medvirke i det populære TV-showet *[[Top of the Pops]]*.

Sylvan Whittingham fant ei gruppe kalt Greenwoods og brakte den til auditioner ei uke før *Top of the Pops*. Med en gang den var blitt valgt og hadde øvd non stop opptrådte den på showet og mimet til én av de raskeste nummer én-sangrekordene i historien. Burrows fremførte sangen i programmet, som var hans tredje opptreden i samme show med tre forskjellige grupper.

## Coverversjoner
*Anni-Frid Lyngstad spilte inn en svenskspråklig coverversjon i 1970 som «När du går lämnar kärleken spår». Den ble utgitt på singlen Columbia E 006-34120. Teksten var skrevet av Olle Bergman.
*Det britiske indie pop-bandet The Siddeleys utgav sangen på samlingen *Alvin Lives (In Leeds) – Anti Pooll Tax Trax* (1990)
*I 1995 spilte det svenske dansebandet Distans (senere Frida & dansbandet) inn en svenskspråklig versjon med tittelen «När du ler».
*I 2002 utgav plateselskapet Not Late Productions CD-platen *Right to* – en samling hvor moderne band fremførte coverversjoner av tyggegummipop-sanger. Den hadde med Beagles versjon av sangen.
*Little Man Tate fremførte en coverversjon av sangen under sine konserter på The Boardwalk i Sheffield og Bolton Soundhouse i 2007.
*Sanger/låtskriver Freedy Johnston utgav en coverversjon på sitt album *Right Between the Promises*.
*Gitarist, mellotronspiller og sanger/låtskriver Les Fradkin utgav en coverversjon på sitt album *Perfect World*.

## Norsk versjon
P. Karlsen og Eldar Vågan har skrevet norske tekster. Karlsens versjon bærer tittelen «Vår vår i år». Vågans versjon heter «Solskinn inni Blådressen min».

## På film og TV
*Sangen var i med i avslutningsscenen i spillefilmen *[[Shallow Hal]]*. (Den kvinnelige hovedrollen, spilt av Gwyneth Paltrow, har navnet Rosemary.
*Den tjener som musikalsk tema i spillefilmen *[[Little Manhattan]]*, hvor den ble fremført av Freedy Johnston. (Den kvinnelige rollefiguren som Gabe er forelsket i heter Rosemary). 
*Den var med i en episode i femte sesong av *[[The Sopranos]]* (*All Happy Families...*), da en kvinnelig gangster ble beskutt.
*Sangen blir referert til i spillefilmen *[[Reservoir Dogs|Den hensynsløse]]* (*Reservoir Dogs*), som en del av et fiktivt «best of the 70's»-radioprogram, men sangen selv blir ikke spilt.

## Listeplasseringer

## Referanser